
	O corpo oulea en cánticos de amor

 Coa alusión bíblica do seu título, Correa Corredoira entoa todo un rosario de salmos laicos nos que o eros trata de escorrentar a morte e puxar a brazo partido pola vida.
 
 Son tan tenaces e apaixonados coma a súa pintura: só trasladan a mensaxe das pinceladas ao código escrito. Idénticos e vitais; coherentes. É un mesmo Xabier o que pinta, o que escribe, o que desexa.
 
 E así de híbrido e ardoroso é este Cantar de corpos. Un libro no que o amor se fai pero tamén se come, se preme, se fuma, se soña, se cociña, se zarrapica, se debulla... se respira. Unha restra de poemas polos que desfila a plástica (posas e pinto sombras), o cine (a última película que viches; un filme de autodestrución), a música (dun blues irredento a Leonard Cohen), a literatura (amor nos tempos do cólera) e, aínda máis recorrentemente, a danza (a túa baila; ritmo de samba; o peito unha pista / a gastar pola punta do teu pé). Porque o seu autor sabe como dar voz ao corpo a través da arte, como ese é o máis alto idioma dos seus ouleos.
 
 Por iso Cantar de corpos é capaz de combinar a expresión máis procaz coas referencias cultas, e que estas conxuguen a un tempo a Manet e Radio Futura, Safo e mais Chillida, Macondo e Janis Joplin. Por iso o poemario se abre citando á vate de Lesbos, por iso se aferra con tanto entusiasmo á lírica clásica coma a un tarro de olivas.
 
 Porque na poesía, como na pintura, non é outro que o corpo quen se expresa. O corpo catalizador de todas esas impresións que nacen e que regresan a el postas en trazos, en volumes, en palabras. O corpo quen as padece e o corpo quen constrúe as linguaxes que as testemuñan.
 
 O corpo tan omnipresente nestas páxinas (as laparadas das túas pernas; a man que acolle a miña; os teus pés que bailan; a trincheira da túa boca; as nácaras do teu peito); tanto como o está a ser, como o volve ser, na hora actual da poesía galega. (Correa Corredoira ocupa un lugar de seu na paisaxe da nosa escrita, non se esqueza que a literaria fora a súa primeira vocación).
 
 E se este corpo fala aquí a través de constructos culturais, non por iso deixa de seguir abrazando profundamente a natureza (montaña, praias, bosque, animais varios…). Evoca un erotismo por momentos ben telúrico (hortas a menstruar), rural (ule a aldea, perde os lentes mentres bota verzas ás galiñas) e apegado a xeografías concretas (río Xallas, Taramundi, o Portiño ou mesmo Namibia).
 
 Era se cadra de esperar que estas páxinas –ou ‘alas de leite’ como di, ben máis fermosamente, Xabier– despregasen toda esta imaxinación tan colorista que ata nos presenta un enteiro catálogo de bicos de cada cor. Sensual e acugulada de imaxes, preciosista canto ás sensacións. Mais tamén aparecen sombras, ameazas ao afecto. Cruza a escena a saudade, a distancia do amor.
 
 Ningunha relación é plana nin cadro ningún presenta unha única dimensión. O amor de Cantar de corpos é un amor que conta e canta os seus ascensos e caídas, que se pregunta se se gaña máis coas perdas ou coas ganancias. Un sentimento capaz de amar sentindo que ‘cada vez que te busco / é a primeiraí, pero capaz tamén de coñecer o desencontro, a frustración, o desespero, o desamor (Xa estou espido / e ti aínda non; cansazo, desabor, angueira…; beixos ocos, remorso).
 
 Amor físico como vía de escape, amor como cura contra ‘os corredores da dorí. O que presenta este libro non é unha emoción tan elevada que non a poidamos alcanzar. É un amor terreal que fai excursións, baila, le, bótalle os lentes ás galiñas por erro, vai de paseo cos nenos, fai a compra… pero tamén un amor que medra no simbólico, que se fai transcendente nas mans da creación: un amor que cociña nos dentes da amada, que cea no seu padal, que se lava nos seus ollos. O mesmo que ergue nel esa amada capaz de mudar as estacións cando se veste, de facer nacer o día cada vez que se perfuma.
 
 Non hai tufo sexista no xeito en que a beleza feminina é atravesada por un canon patriarcal. Correa desmárcase cando declara ‘Fásteme bonita / porque o es por dentroí ou ‘Nacín no ano dos teus quilos, / se engordas farasme / menos idoso para / amarte ao teu xeito’. É un amor tan horizontal coma no leito: lonxe de xerarquías e rivalidades, no canto de ser hostil deus, fáiselle ‘animal afíní. Por aí apunta o ideario da súa declaración de intencións.
 
 Porque a relación é tamén o pano de fondo sobre o que se proxectan as estampas do mundo: hai neste libro relampos de conciencia cívica, de político reclamo. Fálase da ‘depravada bancaí, do planeta como ‘parque temático globalí. As imposturas do día, impulsos autodestrutivos para combater tanto desgusto (cobizaba fume / para pechar nos ollos / unha luz velenosa), contradicións e infamias da ‘república mundialí.
 
 Menos mal que quedan as estrelas do humor, que o amor segue a ‘acalar trincheirasí, que grazas a el podemos seguir ‘agatuñando na caídaí. A catro patas, en posición fetal, erguido sobre os cuartos traseiros.
 
 Coa forza brutal dese salmo selvaxe aparece retratado o sexo aquí. Coma un sáfico ‘bicho escuro que sacodeí, coma ‘o teu rebordarí, ‘demasía no meu lindeí, un lugar descrito como ‘a chaira dos excesosí. Porque sabe no máis fondo que é a auténtica boca de salvación, porque coñece a verdade de que ‘cerrándose o pracer / ábrese a podremiaí.
 
 É un erotismo que se oe (alúdense evocadoras aliteracións de eco homerístico nun texto repleto de suxestivos sons), que se cheira (Ules a aldea ... Gústame), que se toca (debúllame coas mans; prémeme coas tetas), que se ve (déixame albiscar / a luz do teu alento; érgueme a vista na mañá / saber que virás de contado) e que mesmo se saborea (ao xantar, lémbrote por enteiro).
 
 E é sobre todo un erotismo como consigna pola vida e contra a morte. A morte, ese ‘calado berro infindoí, ‘o peso da terra no teu corpoí, un horrible ‘latexar conta atrásí. Porque se algo é quen de exorcizar o mal cando ‘sangran as nubes’ é a humidade vivificante de dúas linguas que se beixan; porque se algo é capaz de combater ese grito mudo é a forza centrífuga do máis fondo abrazo. Porque só pode ‘demorar a estrela onde pace o tempoí o amor.
 
 Por iso Correa Corredoira fai cadros que conxelan o instante da dita, por iso escribe poemas que serven para facer ‘brillar o pracer / da nosa núa sombra curvada na noiteí. Por iso se afana no exercicio de ‘baixar palabras para alzar sombrasí, sabedor de que as nubes negras se disipan co seu canto. Por iso nos pide que gocemos pola vida e contra a morte. E que ‘Inda que o amor / caduque no compás / nunca deixes de bailarí.
 
 Bailemos ata o final do amor para que o amor non remate nunca.
 
 Bailemos, pintemos, cantemos estes
 
 cánticos de amor.
 
  
 
 Yolanda Castaño (xuño 2018)
 



	CANTAR DE CORPOS

 O mundo vén aos sentidos

 O MUNDO VÉN AOS SENTIDOS
 
 co arrastre de laiosas augas
 
 que debrocadas retornan
 
 á acordanza de Safo:
 
 Outra vez sacódeme Eros,
 
 o que desabafa os corpos,
 
 indomeable bicho escuro.
 
  
 
  
 
 
  
 
  
 


 Respírote na caverna

 RESPÍROTE NA CAVERNA.
 
 Néboa da túa nervadura
 
 azóutame a mirada.
 
 Andas polos canos onde
 
 afogo días adiados;
 
 os teus pés riscan luces
 
 tendidas polas pezoñas
 
 ondeantes nas biles.
 
 Camiñas, para ti por min,
 
 premendo nas dondas dedas
 
 as nácaras do teu peito.
 
 Sentados na lúa da area
 
 fumamos marihuana e 
 
 vemos lumes estragados
 
 sobre escumas, no linde
 
 do destino xa cantado
 
 por ti con Radio Futura.
 
  
 
  
 
 
  
 
  
 


 Saco olivas do tarro

 SACO OLIVAS DO TARRO
 
 e o teu ollar aloumíñame.
 
 Esfollo a leituga co nervio
 
 da túa man. Esmago o tomate
 
 co teu alento. Pico dentes
 
 de allo até as túas dedas.
 
 No bater dos ovos brincan coxas.
 
 A fervura nas patacas alza
 
 a tapadeira do meu desexo;
 
 aparto o pucheiro, baixo
 
 a laparada e o teu peito
 
 rózame na anchura das costas.
 
 Ao xantar, lémbrote por enteiro.
 
  
 
  
 
 
  
 
  
 


 A noite virada no leito

 A NOITE VIRADA NO LEITO
 
 inza nas pálpebras dúbida
 
 dun fuxidío lóstrego, mais
 
 treboan esferas rompidas:
 
 Trátase dun mundo inasible
 
 que me reduce, no quedo sono,
 
 a precario sustento da terra.
 
 Érgueme a vista na mañá
 
 saber que virás de contado,
 
 primando a túa aparencia
 
 sobre a perversa espera.
 
  
 
  
 
 
  
 
  
 


 Chegaches co teu sorriso

 CHEGACHES CO TEU SORRISO
 
 alongado no meu axexo,
 
 os teus ollos acollendo
 
 refolgado azul da baía,
 
 o teu corpo anubado de
 
 mochilas que non me dispensas
 
 e a túa fala pendulando
 
 entre a última película que
 
 viches e os corredores da dor.
 
  
 
  
 
 
  
 
  
 


 O sangue das miñas pernas

 O SANGUE DAS MIÑAS PERNAS
 
 elevadas nunha duna
 
 pésame nos ollos co sol
 
 abaixado do sombreiro.
 
 Sinto dedos de escuma
 
 rebuscando níquel na area,
 
 repregarse aburbullando
 
 e retornar ás cachoadas.
 
 Remato esta escrita
 
 cando chegas voceando
 
 ditados das ondas frías.
 
  
 
  
 
 
  
 
  
 


 Marchaches nun bus sentada

 MARCHACHES NUN BUS SENTADA
 
 a par da ventá traseira
 
 cunha bolsa de laranxas.
 
 Por apalpar algo teu merquei
 
 o teu tabaco que fumo
 
 baixo un resinoso sol.
 
 Cruzarás unha paisaxe
 
 adormentada na noite
 
 aniñada aos teus pés.
 
  
 
  
 
 
  
 
  
 


 A distancia consegue

 A DISTANCIA CONSEGUE
 
 que te ame, amiga,
 
 sen compartir tremores.
 
  
 
  
 
 
  
 
  
 


 Agatuñando na caída

 AGATUÑANDO NA CAÍDA
 
 mesturo sono con soño,
 
 o teu rir co grelar do ceo
 
 e a baila da lúa na ría
 
 coa punta da túa lingua.
 
 Escorregas riba de min,
 
 da fenda abafa lume,
 
 choro perdido no tremer
 
 na túa boca que baleiras
 
 na miña; así lévasme
 
 sen vires. Janis, son Leonard.
 
  
 
  
 
 
  
 
  
 


 Afundes o teu nariz

 AFUNDES O TEU NARIZ
 
 no meu pescozo e dis
 
 como estremecida:
 
 Ules a aldea. Trato
 
 de discernir o cheiro
 
 do recendo e aclaras:
 
 Gústame. Sei que cargo
 
 co niño da curuxa,
 
 que raíz do teu bosque
 
 de aciñeiras femias,
 
 algún carballo macho
 
 e as raíñas corticeiras
 
 me buscaron as regañas
 
 e que río do retorno
 
 me trouxo aquí, onde
 
 o sol pecha os ollos
 
 no alento da montaña.
 
  
 
  
 
 
  
 
  
 


 A túa baila

 A TÚA BAILA
 
 despézase
 
 no aire
 
 e os beixos
 
 son recordo.
 
  
 
  
 
 
  
 
  
 


 Esta man medra sobre o teu peito

 ESTA MAN MEDRA SOBRE O TEU PEITO.
 
 Os dedos encontran pezón; beizos e
 
 lingua tamén o atopan. Admiro
 
 a ollada sorrinte no teu rostro
 
 salvaxe. Chegas de gatiñas entre
 
 o superpoñer dos mares, das ondas
 
 rebordadas e barallar de lúas.
 
 Agardo os alicerces da auga.
 
 Recibo a túa cadeira que preme
 
 bambeante, sóbesme á túa casa
 
 onde a luz amarela rebenta
 
 e alguén, atenta sombra vestida
 
 como estela de ébano, pasea
 
 pálida, poderosa, preocupada...
 
 E xa non me tocas nin miras, amor,
 
 case non me falas e eslúeste
 
 polo silencio da miña cordura.
 
 Temo que os pesadelos se cumpran
 
 e non os soños de acesa pel.
 
  
 
  
 
 
  
 
  
 


 Onde Río Xallas

 ONDE RÍO XALLAS
 
 arraiga na mar
 
 sen tubeiras
 
 nin turbinas
 
 vinte unha vez
 
 tomando o sol;
 
 imaxineite
 
 asombrándome
 
 máis dunha vez.
 
  
 
  
 
 
  
 
  
 


 Nas táboas vexo paxaros

 NAS TÁBOAS VEXO PAXAROS,
 
 saurios extintos nos cantís,
 
 mamíferos movendo nubes;
 
 na correntada as lamias
 
 estarrican luz, as húmidas
 
 manchas lévanme polo bosque,
 
 na lumieira danzan serpes
 
 e nas simetrías de Roschach
 
 sempre albisco a túa crica.
 
  
 
  
 
 
  
 
  
 


 Bendita masturbación, compaña

 BENDITA MASTURBACIÓN, COMPAÑA
 
 leal dende nenez a saber onde,
 
 fondo respiro neste peito que é
 
 un lindeiro esluído polo alén
 
 bambeado entre dous dedos. Toda
 
 a imaxinería acae íntima.
 
 Bendita masturbación, aladas
 
 mans que beliscan
 
  
  
  
  
  
  
  
  
  
  
  
  
 
 
  
  


 Amor: apréndesme máis

  
  
  
  
  
  
  
  
  
  
  
 
 
  
  


 Dende este conspirar

  
  
  
  
  
  
  
  
  
  
  
  
  
  
  
  
  
  
  
  
  
 
 
  
  


 Coma nun filme

  
  
  
  
  
  
  
  
  
  
  
  
  
 
 
  
  


 Para soñar contigo

  
  
  
  
  
  
  
  
  
  
  
  
  
  
  
  
  
  
  
 
 
  
  


 Cerrándose o pracer

  
  
  
  
  
  
 
 
  
  


 Baila ata o fin do amor

  
  
  
  
  
  
  
  
  
  
  
  
  
  
  
 
 
  
  


 Ao vestirme muda a estación

  
  
  
  
  
  
  
  
  
  
  
 
 
  
  


 Co bicarelo do sorriso

  
  
  
  
  
  
  
  
  
  
  
 
 
  
  


 Lévame lonxe

  
  
  
  
  
  
  
  
  
  
  
  
  
  
  
 
 
  
  


 Gustas de amarme

  
  
  
  
  
  
  
  
  
  
  
  
  
  
  
  
  
  
  
 
 
  
  


 Con lentes novas

  
  
  
  
  
  
  
  
  
  
  
  
  
  
  
  
  
  
  
  
 
 
  
  


 As miñas mans gustan

  
  
  
  
  
 
 
  
  


 Téñote núa, nos brazos

  
  
  
  
  
  
 
 
  
  


 Lévasme aos lugares

  
  
  
  
  
  
  
  
  
 
 
  
  


 Mentres bailamos bambeantes

  
  
  
  
  
  
  
  
  
  
  
  
  
  
  
  
  
  
  
 
 
  
  


 Na noite breve

  
  
  
  
  
 
 
  
  


 Se non te axeitas

  
  
  
  
  
  
  
  
  
  
  
  
  
 
 
  
  


 Enleo os pés no mosquiteiro

  
  
  
  
  
  
  
  
  
  
  
 
 
  
  


 Na fochaca dos tempos onde

  
  
  
  
  
  
  
  
  
  
  
  
  
  
  
 
 
  
  


 Cando tiñas tres vértices

  
  
  
  
  
  
  
  
  
  
  
  
  
  
  
  
  
 
 
  
  


 Fágoche cousas

  
  
  
  
  
  
  
  
  
  
  
  
  
  
 
 
  
  


 Pintamos galerías

  
  
  
  
  
  
  
  
  
  
  
  
  
 
 
  
  


 Devezo o absoluto porque ten algo teu

  
  
  
  
  
 
 
  
  


 O convivir media

  
  
  
  
  
  
  
  
  
  
  
  
  
 
 
  
  


 Baixar palabras

  
  
  
  
  
  
  
  
  
  
  
  
  
 
 
  
  


 Dubido entre o leito e a bañeira

  
  
  
  
  
  
  
  
  
  
  
  
  
  
  
  
  
 
 
  
  


 Cansazo, desabor ou angueira?

  
  
  
  
  
  
  
  
  
  
  
  
  
 
 
  
  


 Ao mirarnos

  
  
  
  
  
  
  
  
  
  
  
 
 
  
  


 Aburrireime

  
  
  
  
 
 
  
  


 Posas e pinto sombras

  
  
  
  
  
  
  
 
 
  
  


 Como preguntarche

  
  
  
  
  
  
  
  
  
  
  
  
  
 
 
  
  


 Adurmiñados corpos

  
  
  
  
  
 
 
  
  


 Fúrame cos ollos

  
  
  
  
  
  
  
  
  
  
  
  
  
 
 
  
  


 Falo do que sinto por ti non falando de ti

  
  
  
  
  
  
  
  
  
 
 
  
  


 Deslexo e realidade

  
  
  
  
  
  
  
  
  
  
  
 
 
  
  


 Respiro do camiño

  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
 
 
  
  


 Cobizaba fume

  
  
  
  
  
  
  
  
  
  
  
  
  
  
  
 
 
  
  


 Dende os remedios

  
  
  
  
  
  
  
  
  
  
  
  
  
  
  
  
  
 
 
  
  


 Cando as témporas anoitezan o rostro

  
  
  
  
  
  
  
  
  
  
  
  
  
 
 
  
  


 Ser peón camiñeiro

  
  
  
  
  
  
  
  
  
  
 
 
  
  


 Pasmo cun estriptis

  
  
  
  
  
  
  
 
 
  
  


 O bico azul ten un delicado

  
  
  
  
  
  
  
  
  
  
  
  
  
  
  
 
 
  
  


 A dozura das pucharcas

  
  
  
  
 
 
  
  


 Espero que movas sobre min

  
  
  
  
  
  
  
 
 
  
  


 Tenteino ata ter

  
  
  
  
  
  
  
  
  
  
  
  
  
 
 
  
  


 Ananta, Catanta, Paranta

  
  
  
  
  
  
  
  
  
  
  
  
  
  
  
  
  
 
 
  
  


 Nesta distancia caída na terra

  
  
  
  
  
  
  
  
  
  
  
  
  
 
 
  
  


 Gusto da man que acolle a miña

  
  
  
  
 
 
  
  


 Cun móbil en cada cacha

  
  
  
  
  
  
  
 
 
  
  


 Nun horizonte de abismo, cun paso

  
  
  
  
  
  
  
  
  
  
  
 
 
  
  


 Facendo a lista da compra

  
  
  
  
  
 
 
  
  


 Mentres cruzamos o Ecuador

